Diari Oficial de la Generalitat Valenciana


Sumari del DOGV 8544, del 09-05-2019 (2019/4195)

ORDRE 18/2019, de 18 d'abril, del conseller d'Educació, Investigació, Cultura i Esport, per la qual nomena Joaquín Cerveró Vilar vocal del Consell Social de la Universitat de València i Francisco Quintana Caro vocal del Consell Social de la Universitat Jaume I de Castelló, en representació de les organitzacions empresarials.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8544

Data del DOGV
:   09-05-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/4195


Data del document
:   18-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Descriptors 

:   * Conselleria d'Educació, Investigació, Cultura i Esport
    * Consell Social d'Universitats
    * Universitat de València
    * Universitat Jaume I

ORDRE 18/2019, de 18 d'abril, del conseller d'Educació, Investigació, Cultura i Esport, per la qual nomena Joaquín Cerveró Vilar vocal del Consell Social de la Universitat de València i Francisco Quintana Caro vocal del Consell Social de la Universitat Jaume I de Castelló, en representació de les organitzacions empresarials. [2019/4195]  
  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del consell social i la designació dels seus membres no acadèmics entre personalitats de la vida cultural, professional, econòmica, laboral i social.  
D'acord amb això, la Llei 2/2003, 28 de gener, de consells socials de les universitats públiques valencianes, regula en l'article 5 la seua composició i estableix els vocals que han de ser designats per les diferents entitats en representació dels interessos socials de la Comunitat Valenciana.  
Amb data 29 de març de 2019 s'ha rebut la proposta de la Confederació d'Empresaris de la Comunitat Valenciana (CEV) del nomenament de Joaquín Cerveró Vilar com a vocal del Consell Social de la Universitat de València, en substitució de Carlos Alfonso Cuñat, i del nomenament de Francisco Quintana Caro com a vocal del Consell Social de la Universitat Jaume I, en substitució de José Luis García Galera.  
Vist el que s'ha exposat, de conformitat amb el que disposen els articles 5.4.g, 6.1 i 7 de la Llei 2/2003, de 28 de gener, de consells socials de les universitats públiques valencianes, vista la proposta de la directora general d'Universitat, Investigació i Ciència d'1 d'abril de 2019 i de conformitat amb aquesta,  
  
ORDENE  
  
Primer  
Nomenar vocals dels consells socials de les universitats públiques, en representació dels interessos socials i designats per la Confederació Empresarial Valenciana de la Comunitat Valenciana (CEV), les persones que s'indiquen a continuació:  
Universitat de València:  
Joaquín Cerveró Vilar, en substitució de Carlos Alfonso Cuñat.  
Universitat Jaume I de Castelló:  
Francisco Quintana Caro, en substitució de José Luis García Galera.  
  
Segon  
Segons estableix l'article 7 de la Llei 2/2003, de consells socials de les universitats públiques valencianes, el mandat dels nous membres tindrà una duració igual al mateix temps que els reste per complir als membres que substitueixen.  
  
Tercer  
Aquesta ordre tindrà efectes des de l'endemà de publicar-se en el Diari Oficial de la Generalitat Valenciana.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present ordre, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
  
València, 18 d'abril de 2019. El conseller d'Educació, Investigació, Cultura i Esport: Vicent Marzà Ibáñez.